

**Уран материалының импорты туралы**

***Күшін жойған***

Қазақстан Республикасы Үкіметінің 2000 жылғы 4 тамыздағы N 1191 Қаулысы. Күші жойылды - Қазақстан Республикасы Үкіметінің 2008 жылғы 4 мамырдағы N 406 Қаулысымен

       Күші жойылды - Қазақстан Республикасы Үкіметінің 2008.05.04  N 406 Қаулысымен.

      "Қазақстан Республикасында тауарлардың (жұмыстар мен қызмет көрсетулердiң) экспорты мен импортын лицензиялау туралы" Қазақстан Республикасы Yкiметiнiң 1997 жылғы 30 маусымдағы N 1037  қаулысына сәйкес Қазақстан Республикасының Үкiметi қаулы етеді:

      1. "Қазатомөнеркәсiп" Ұлттық атом компаниясы" жабық акционерлiк қоғамына (бұдан әрi - "Қазатомөнеркәсiп" ҰАҚ" ЖАҚ), "Үлбi металлургия зауыты" ААҚ-мы, "Қазатомөнеркәсiп" ҰАҚ" ЖАҚ және "Ньюкем Нюклеа ГмбХ" арасындағы уран материалын сату мен сатып алуға арналған 2000 жылғы 28 наурыздағы нөмiрсiз келiсiм-шартының ережелерiне сәйкес (СЭҚ ТН коды 284420290, 284410390) Қазақстан Республикасына байытылған, табиғи және азайтылған уран түрiндегi уран материалын әкелуге рұқсат етiлсiн.

      2. Қазақстан Республикасының Энергетика, индустрия және сауда министрлiгi көрсетiлген өнiмнiң импортына заңнамада белгiленген тәртiппен лицензия берсiн.

      3. Қазақстан Республикасының Мемлекеттiк кiрiс министрлiгiнiң Кеден комитетi жоғарыда аталған өнiмнiң кедендiк ресiмделуiн қамтамасыз етсiн.

      4. Осы қаулының орындалуын бақылау Қазақстан Республикасы Энергетика, индустрия және сауда министрлiгiнiң Атом энергетикасы жөнiндегi комитетiне жүктелсiн.

      5. Осы қаулы қол қойылған күнінен бастап күшiне енедi.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК